آوروپا پارلامئنتی پلاستیک قاب و دیگر بیردفعه‌لیک اشیا‌لاردان ایستیفاده‌یه تام قاداغا قویوب. بو قاداغا بوتون آوروپا بیرلیگی اراضی‌سینده تطبیق ائدیله‌جک.
یئنی قرارین 2021-جی ایلدن قوه‌یه مینه جگی بیلدیریلیر.
قاداغا دونیا اوقیانوسونو کسکین چیرکلنمه‌سی ایله باغلی‌دیر. پارلامئنت عضو‌لرین‌دن بیری چیخیشیندا بیلدیریب کی، اگر تدبیر گؤرولمه‌سه، 2050-جی ایله قدر اقیانوس لاردا بالیق‌دان چوخ پلاستیک اولا‌جاق.
قئید ائدیلیر کی، آوروپا سولاریندا هر ایل 150 مین تون پلاستیک آشکار ائدیلیر. بو دونیا‌داکی 8 میلیون تون پلاستیکین چوخ آز بیر حیسه‌سی‌دیر. دنیز حیوان‌لاری بو پلاستیک زیبیل‌لری یئییر و اؤلور.
